PREDKLADACIA  SPRÁVA 

  
		Ministerstvo spravodlivosti Slovenskej republiky predkladá iniciatívny materiál z podnetu Ústavu na výkon trestu odňatia slobody v Banskej Bystrici, na základe potreby riešiť majetkoprávne vysporiadanie pozemkov po zistení rozdielu medzi hranicami pozemkov vytýčenými geodetom v teréne a a evidenčným stavom v katastri nehnuteľností. 
	
		Z dôvodu potreby a snahy zosúladiť stav užívaných pozemkov s evidenčným stavom, Ústav na výkon trestu odňatia slobody v Banskej Bystrici sa rozhodol riešiť situáciu zámenou podľa zákona č. 278/1993 Z. z. o správe majetku štátu v znení neskorších predpisov. Podľa citovaného zákona predmetom zámeny môže byť i nehnuteľný majetok, ktorý nie je pre správcu prebytočný, ak do správy nadobudne majetok, ktorý mu bude slúžiť na plnenie úloh v rámci predmetu jeho činnosti. 

	  Ústav na výkon trestu odňatia slobody v Banskej Bystrici a spoločnosť IVAN, s.r.o., so sídlom na Sládkovičovej ul. 84 v Banskej Bystrici vysporiadanie a zámenu pozemkov riešia pripravenou zámennou zmluvou spísanou formou notárskej zápisnice.

Obidve nehnuteľnosti - pozemky boli ocenené znaleckým posudkom vypracovaným  podľa vyhlášky MF SR č. 492/2004 Z. z. o stanovení všeobecnej hodnoty majetku. 

Predkladaný materiál nemá negatívny vplyv na štátny rozpočet, na životné prostredie,  zamestnanosť, ani na  podnikateľské prostredie.